Diari Oficial de la Generalitat Valenciana


Sumari del DOGV 6670, del 14-12-2011 (2011/12754)

Notificació de la sentència dictada en el judici ordinari número 2085/2010.
---------------------------------------------------------------------------

### Dades del document

Número de DOGV
:   6670

Data del DOGV
:   14-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12759


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici ordinari número 2085/2010. [2011/12960]  
Procediment ordinari 002085/2010  
Part demandant: Teresa Alfonso Lujan.  
Part demandada: Nileg & Berliner Bau GMBH (actualment Berliner Bau Project La Siesta GMBH) i banc CAM, SAU.  
Sobre: ordinaris.   
Jesús Lorenzo Álvarez, secretari del Jutjat de Primera Instància número 5 de Dénia, faig saber:  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime de forma parcial la demanda interposada per Teresa Alfonso Luján, representada per la procuradora dels tribunals María José Soler, i assistida per la lletrada Cristina L. Juan Vidal contra la CAM, representada pel procurador dels tribunals, Enrique Gregori, i assistida pel lletrat José Luis Mojica Marhuenda, i contra la mercantil Nileg&Berliner Bau GMBH, declarada en rebel·lia exercint una acció de protecció de dret fonamental, rescissòria i de condemna dinerària; hi intervé el Ministeri Fiscal i declare que l'obra projectada no ha finalitzat i que es té per desistida l'actora del contracte de compravenda subscrit amb la demandada en data 14 d'octubre de 2004 i condemne els codemandats de forma solidària a restituir a l'actora la suma de 38.400,55 euros més l'interés anual computat sobre la suma de 12.305 computats des del 2 d'agost de 2004, sobre la suma de 24.610 euros computats des del 14 d'octubre de 2004 i sobre la suma de 1.485,58 euros computats des de el 27/11/2. Absolc els demandats de la resta de peticions de l'actora i cada part ha de pagar les costes produïdes a instàncies seues i les comunes a mitges.   
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).   
El recurs s'ha d'interposar mitjançant un escrit que cal presentar en aquest Jutjat dins del termini de 20 dies hàbils, comptador des de l'endemà de la notificació, i l'apel·lant ha d'exposar les al·legacions en què es base la impugnació, a més d'esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 458 LECn), i cal consignar el dipòsit establit en la disposició addicional 15a de la Llei Orgànica del Poder Judicial, introduïda mitjançant la reforma de la Llei Orgànica 1/2009, de 3 de novembre, en el compte de Banesto número 4859/0000/04/2085/10.   
Aquesta és la sentència, que pronuncie, mane i firme.   
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe.  
  
Dénia, 10 de novembre de 2011».  
Atés que es desconeix el domicili o la residència actuals de la part demandada, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de sentència al codemandat Nileg & Berliner Bau GMBH (actualment Berliner Bau Project La Siesta GMBH).  
  
  
Dénia, 10 de novembre de 2011.- El secretari judicial: Jesús Lorenzo Álvarez.